
Ανακοίνωση καταχώρισης στο Μητρώο Ανωνύμων Εταιρειών στοιχείων της Ανώνυμης Εταιρείας με την επωνυμία «ΜΠΟΥΦΑΛΟ ΠΛΑΣΤ - ΒΙΟΜΗΧΑΝΙΑ ΠΛΑΣΤΙΚΩΝ ΚΑΙ  ΕΛΑΣΤΙΚΟΥ ΝΙΚΟΛΑΟΣ Ι. ΜΙΝΟΓΛΟΥ Α.Ε» και διακριτικό τίτλο «ΜΠΟΥΦΑΛΟ ΠΛΑΣΤ Α.Ε».

Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΒΟΙΩΤΙΑΣ

Την 13/11/2013 καταχωρήθηκε στο Γενικό Εμπορικό Μητρώο (Γ.Ε.ΜΗ.) της Υπηρεσίας μας με Κ.Α.Κ.119028, το από 30/06/2013 Πρακτικό Γ.Σ.  της Ανώνυμης Εταιρείας με την επωνυμία «ΜΠΟΥΦΑΛΟ ΠΛΑΣΤ - ΒΙΟΜΗΧΑΝΙΑ ΠΛΑΣΤΙΚΩΝ ΚΑΙ  ΕΛΑΣΤΙΚΟΥ ΝΙΚΟΛΑΟΣ Ι. ΜΙΝΟΓΛΟΥ Α.Ε», διακριτικό τίτλο «ΜΠΟΥΦΑΛΟ ΠΛΑΣΤ Α.Ε», ΑΡΜΑΕ 06696/011/B/86/0004  και αριθμό ΓΕΜΗ 013378017000, σύμφωνα με το οποίο αποφασίσθηκε ΝΑ επεκταθεί  δευτερευόντως  ο σκοπός της εταιρείας στην παροχή υπηρεσιών logistics και υπηρεσιών εφοδιαστικής αλυσίδας τρίτων (3PL – Third party logistics)  γενικότερα   και να τροποποιηθεί το σχετικό άρθρο 4 του καταστατικού ως ακολούθως:
Α ρ θ ρ ο ν     4.

1. Κύριος σκοπός της Εταιρείας είναι η λειτουργία και εκμετάλλευσης εργοστασίου επεξεργασίας πλαστικών και ελαστικών υλών και η βιομηχανική παραγωγή και επί κέρδη πώληση προϊόντων εκ παντός είδους πλαστικής ύλης και ελαστικού, ιδία δε πλαστικών και ελαστικών υποδημάτων δια της εισαγωγής εκ του εξωτερικού των σχετικών πρώτων υλών, η εμπορία πάντων των ανωτέρω, η αντιπροσώπευση διαφόρων βιομηχανικών, εμπορικών ή ετέρων αλλοδαπών ή ημεδαπών οίκων, απασχολουμένων με την παραγωγή ή εμπορία πρώτων υλών, ετοίμων προϊόντων ή εμπορευμάτων εκ πλαστικής ύλης ή εξ ελαστικού και εν γένει πάσα συναφής δραστηριότητα ή πράξη μη ειδικώς εν προκειμένω κατονομαζόμενη, αναγκαία διά την προώθηση των εργασιών και επιδιώξεων της Εταιρείας, ακόμη και μέσω ηλεκτρονικού εμπορίου.

Συμπληρωματικά η εταιρεία μπορεί να ασχολείται και με την επί κέρδη εμπορία λιανικώς ή χονδρικώς δερματίνων ειδών και ειδών ταξιδιού, ενδυμάτων, ψευδοκοσμημάτων, καλλυντικών και ειδών καλλωπισμού, ακόμη και μέσω ηλεκτρονικού εμπορίου.

Περαιτέρω, η εταιρεία μπορεί να ασχολείται με την παροχή υπηρεσιών logistics και ολοκληρωμένων υπηρεσιών εφοδιαστικής αλυσίδας (3PL – Third party logistics)  και γενικά την άσκηση κάθε δραστηριότητας που ακολουθεί ή προηγείται της μεταφοράς – διανομής και αποθήκευσης, όπως παραλαβή, εκφόρτωση, ταξινόμηση, ποσοτικός και ποιοτικός έλεγχος εμπορευμάτων, συσκευασία, ανασυσκευασία, αποσυσκευασία. Ασφάλιση εμπορευμάτων, παρακολούθηση αποθεμάτων, λειτουργία τελωνειακών φορολογικών χώρων, διεκπεραίωση διαδικασιών εκτελωνισμού, παραγγελιοληψία, ετοιμασία παραγγελιών, διανομή και παράδοση εμπορευμάτων, είσπραξη αντικαταβολών για λογαριασμό του πελάτη.

Ανάπτυξη και χρησιμοποίηση μηχανογραφικού συστήματος διαχείρισης αποθήκης (WMS- Warehouse Management System). Η διαχείριση και διακίνηση, παραλαβή, αποθήκευση, φύλαξη και εξασφάλιση, στεγανοποίηση, αρχειοθέτηση και  εισαγωγή σε μηχανογραφικό σύστημα –βάση δεδομένων, μεταφορά (φυσική ή τηλεπικοινωνιακή ή ηλεκτρονική) αρχείων – εντύπων (δεμάτων, εγγράφων και φακέλων) η ψηφιοποίηση (σκανάρισμα) εγγράφων και η ηλεκτρονική αρχειοθέτηση τήρησης βάσης δεδομένων τρίτων.

Οργάνωση διάθεσης ανθρώπινου δυναμικού για αποθηκευτικές εργασίες, εργασίες γραφείου καθώς και για εργασίες εφοδιασμού άλλων βιομηχανιών  ή εμπορικών εταιρειών.

 Συμπληρωματικά, με την ίδρυση και εκμετάλλευση αποθηκευτικών χώρων γενικά, την ίδρυση και εκμετάλλευση εμπορευματικών σταθμών και διαμετακομιστικών κέντρων, καθώς και την παροχή συμβουλευτικών υπηρεσιών για την οργάνωση μεταφορών, διανομών, logistics, υπηρεσιών 3PL και συναφείς προς αυτές εργασίες.

Η εμπορία παντός είδους αγαθού για λογαριασμό της εταιρείας καθώς και για λογαριασμό τρίτων προσώπων.

Κάθε άλλη συναφής προς τα παραπάνω εργασία ή δραστηριότητα, καθώς και κάθε δραστηριότητα που κατά την κρίση του Διοικητικού Συμβουλίου της εταιρείας εξυπηρετεί εξ αντικειμένου τον ως άνω σκοπό και μπορεί να ασκηθεί επωφελώς για την εταιρεία.
    Την ίδια ημερομηνία κατατέθηκε και ολόκληρο το νέο κείμενο του καταστατικού της με τις τροποποιήσεις που έγιναν.

